Schwarzenegger wil steeds huwelik red | Nuus24
Schwarzenegger wil steeds huwelik red
Arnie het meer as een skelm verhouding gehad
Arnie wil nie maandelikse toelae betaal
Arnie sal met gewese minnares, seun vergader
Los Angeles – Arnold Schwarzenegger sê hy hoop steeds om sy huwelik te red, ondanks die feit dat hy onlangs erken het dat hy verskeie skelm verhoudings gehad het. Hy het ook 'n kind by sy huishulp verwek. Schwarzenegger het in 'n memoir, wat Maandag gepubliseer is, gesê hy is "steeds verlief" op Maria Shriver, sy vrou van die afgelope 25 jaar. Shriver het Schwarzenegger om 'n egskeiding gedagvaar nadat hy erken het dat hy die kind se pa is.Die Hollywood-ster en voormalige goewerneur van Kalifornië het gesê die skelm verhouding met die huishulp was die "domste" ding wat hy al gedoen het. "Die egskeiding gaan steeds voort, maar ek hoop dat Maria en ek weer saam as man en vrou kan wees en as 'n familie saam met ons kinders," het hy in sy memoir, Total Recall, geskryf. "Jy kan sê dis ontkenning, maar dit is hoe my kop werk... Ek is steeds verlief op Maria."– Volg Nuus24 op Twitter.
Lees meer oor: arnold schwarzenegger | bekendes VOLGENDE OP NUUS24X